„ Já , áætlanir okkar hafa breyst . Það eru hlutir sem ég hef meiri áhyggjur af en fótbolti . Við vorum að horfa til Miðausturlanda en við munum örugglega ekki fara þangað . Við verðum samt í Evrópu , “ sagði Ole Gunnar Solskjaer í viðtali við breska ríkisútvarpið . Manchester United er því að leita að nýjum stað fyrir æfingabúðir sínar og það er nokkuð ljóst að liðið fer ekki utan Evrópu . Líklegast er því að liðið endi í æfingabúðum í Portúgal eða á Spáni . Manchester United spilar við Wolves 1. febrúar og næsti leikur liðsins er síðan á móti Chelsea 17. febrúar . Fljótlega eftir það bíður liðsins síðan leikur á móti belgíska félaginu Club Brugge í 32 liða úrslitum Evrópudeildarinnar .